Source: http://www.bihon.ro/calificare-pierduta-pe-final/news-20100203-10200389
Timestamp: 2018-02-19 06:06:10+00:00

Document:
Calificare pierdută pe final - BIHON
Calificare pierdută pe final
3. februarie 2010 21:22
Andrei Creţu (la minge) a marcat două goluri în poarta lui Tschigir
CSM Frigo Conty a învins Spandau cu 8-6, dar germanii s-au calificat în semifinale.
Foto: CSM Frigo Conty - Spandau 8-6
Calificare ratată pe final
Ocaziile nefructificate s-au întors
Poloiştii orădeni au fost foarte aproape de o mare performanţă, pierzând în ultimul sfert al meciului o calificare pe care se părea la un moment dat că nu o pot scăpa. Totul a fost perfect până în sfertul patru al partidei, în care germanii au reuşit să recupereze din diferenţă şi să obţină in extremis accederea în semifinalele Cupei LEN.
Debut de vis
Debutul meciului a fost unul de vis pentru elevii antrenorului Cornel Gordan. Diaconu, A. Creţu, Negrean şi Monostori au înscris pentru 4-0, orădenii având nevoie de numai opt minute pentru a reface handicapul de la Berlin. Germanii erau „în corzi” şi calificarea noastră părea uşor de atins. Spandau a marcat primul său gol abia în minutul 12 şi a câştigat sfertul secund, dar scorul la pauză era încă bun pentru noi, 6-3. CSM Frigo Conty şi-a mărit avantajul în sfertul trei, pe fondul unui joc foarte bun. A. Creţu şi Negrean au urcat scorul la 8-3 (’24) şi nemţii păreau din nou că vor ceda. Din nefericire, Oeler a marcat pentru 8-4 (’24) un gol foarte important pentru moralul oaspeţilor.
Sfertul patru a fost de coşmar pentru orădeni. Gazdele au fost oprite de patru ori în atac de către arbitri, după care Kádár acumulează a treia eliminare şi este descalificat. Absenţa sa este resimţită din plin şi Spandau înscrie de două ori, scorul devenind 8-6 (’24). Oaspeţii renasc „din propria cenuşă”, iar orădenii sunt incapabili să reacţioneze. La fel ca la Berlin, germanii nu au cedat lupta până în final, au revenit miraculos în sfertul patru şi au obţinut o calificare pe care orădenii o meritau cel puţin la fel de mult.
Bazinul Olimpic „Ioan Alexandrescu”. Spectatori: circa 1.000
CSM Frigo Conty – Spandau ’04 Berlin 8-6 (4-0, 2-3, 2-1, 0-2)
CSM Frigo Conty: Barát, D. Creţu – portari; Samuilă, Baidoc 1, Diaconu 2 (1 din 5 metri), B. Câmpianu, Popoviciu, Tarnoveţchi, Kincses, A. Creţu 2, Monostori 1, Kádár, Negrean 2 (din 5 metri). Antrenor: Cornel Gordan
Spandau ’04: Tchigir, Kong – portari; Bukovski 2, Schroedter, Naroska, Preus, Jüngling, Savic, Miers 2, Schlotterbeck, Oeler 2 (1 din 5 metri), Mackeben, Stamm. Antrenor: Nebojsa Novoselac
Arbitri: Cristina Taccini (Italia), Emanuel Taylan (Turcia). Delegat LEN: Issy Kramer (Israel)
Taguri: CSM Frigo Conty, LEN Trophy, Spandau Berlin

References: CSM 
 CSM 
 CSM 

CSM 

CSM 
 CSM